Oficialusis leidinys L 071 , 17/03/1990 p. 0037 - 0039

specialusis leidimas suomių kalba: skyrius 3 tomas 32 p. 0086

specialusis leidimas švedų kalba: skyrius 3 tomas 32 p. 0086



Tarybos Direktyva 1990 m. kovo 5 d. iš dalies keičianti Direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai stipriai sušaldyta galvijų sperma bei jos importui (90/120/EEB) EUROPOS BENDRIJŲ TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai stipriai sušaldyta galvijų sperma bei jos importui [1], ypač į jos 18 straipsnį, atsižvelgdama į Komisijos pasiūlymą, kadangi pagal minėtos direktyvos 21 straipsnį valstybės narės tą direktyvą turi įgyvendinti ne vėliau kaip iki 1990 m. sausio 1 d.; kadangi tikslinga siekiant, kad ta direktyva būtų įgyvendinta veiksmingai, iš dalies pakeisti priedą, jog būtų atsižvelgta į atitinkamus pokyčius, PRIĖMĖ ŠIĄ DIREKTYVĄ: 1 straipsnis Direktyva 88/407/EEB keičiama taip: 1. B priedo II skyriaus 1 dalyje: a) iii punktas papildomas šia pastraipa: "tačiau iki 1990 m. birželio 30 d. valstybės narės gali nepaisyti tyrimo rezultatų, jeigu su sperma buvo atliktas tyrimas baltųjų kraujo kūnelių kiekiui nustatyti ir to tyrimo rezultatas buvo neigiamas. Šia galimybe besinaudojančios valstybės narės imasi visų būtinų priemonių, kad būtų užtikrinta, jog tokiu būdu gauta sperma arba embrionai nepatektų į Bendrijos vidaus prekybą;" b) iv punktas pakeičiamas taip: "iv) galvijų infekciniam rinotracheitui arba infekciniam pustuliniam vulvovaginitui nustatyti skirtos serumo neutralizacijos reakcijos arba ELISA tyrimo rezultatas yra neigiamas. Tačiau iki 1992 m. gruodžio 31 d.: - nėra būtina tirti bulių, kuriems tokie tyrimai jau atlikti ir kurių pagal šią direktyvą atlikto serologinio tyrimo rezultatas yra teigiamas, - nuo tų ligų galima vakcinuoti bulius, kurių serologinio tyrimo rezultatas buvo neigiamas, temperatūrai jautrios gyvos vakcinos dozę jiems suleidžiant intranazaliniu būdu arba po inaktyvuotos vakcinos pirmosios dozės antrąją suleidžiant ne anksčiau kaip po trijų, tačiau ne vėliau kaip po keturių savaičių; po to vakcinavimas turi būti kartojamas ne dažniau kaip kas šešis mėnesius"; c) v punktas papildomas taip: "Tačiau buliams, iš kurių neimama sperma, galima neatlikti antikūnų arba kultūros tyrimo campylobacter foetus infekcijai nustatyti, su sąlyga, kad tokių bulių sperma bus imama tik atlikus pirmiau minėtą tyrimą arba kultūros tyrimą ir jeigu tų tyrimų rezultatas bus neigiamas". 2. B priedo II skyriaus 3 dalis papildoma šia pastraipa: "Tačiau iki 1992 m. gruodžio 31 d.: - šios nuostatos netaikomos buliams, kurių serologinio tyrimo rezultatas yra teigiamas ir kurių galvijų infekciniam rinotracheitui arba infekciniam pustuliniam vulvovaginitui nustatyti skirtos serumo neutralizacijos reakcijos arba ELISA tyrimo rezultatas yra neigiamas iki pirmo jų vakcinavimo apsėklinimo centre pagal šią direktyvą; - 4 straipsnio 1 dalies antroje pastraipoje nurodyti buliai, kurių serologinio tyrimo rezultatas yra teigiamas, turi būti izoliuoti, nes jų sperma gali būti pateikta Bendrijos vidaus prekybai pagal prekybos tų bulių sperma nuostatas, atsižvelgiant į 4 straipsnio 1 dalies antrą, trečią, ketvirtą ir penktą pastraipas." 3. C priede: a) b punkto ii papunkčio pirmoje ir antroje įtraukose žodžiai "iki patenkant į centrą" išbraukiami; b) 3 punkto ii papunkčio priešpaskutinė ir paskutinė eilutės keičiamos taip: "…ir kurie buvo užplombuoti bei sunumeruoti iki išvežant iš patvirtintų sandėliavimo patalpų". 4. D priedo IV punktas pakeičiamas šios direktyvos priedo tekstu. 2 straipsnis Valstybės narės priima įstatymus ir kitus teisės aktus, kurie, įsigalioję iki 1990 m. balandžio 1 d., įgyvendina šią direktyvą. Apie tai jos nedelsdamos praneša Komisijai. 3 straipsnis Ši direktyva skirta valstybėms narėms. Priimta Briuselyje, 1990 m. kovo 5 d. Tarybos vardu Pirmininkas J. Walsh [1] OL L 194, 1988 7 22, p. 10. -------------------------------------------------- PRIEDAS +++++ TIFF +++++ --------------------------------------------------